Gogol. Natsjalo

Gogol. Natsjalo (originaltittel: Гоголь. Начало) er en russisk film fra 2017, regissert av Jegor Baranov.

Handlingsreferat 
Året er 1829. Den unge Nikolai Vasilievich Gogol arbeider som dommer i St. Petersburg. Han får anfall på jobben. Han faller inn i en halvt bevisst tilstand hvor han blir forfulgt av merkelige visjoner, og skriver ned tilsynelatende meningsløse ord. Men tidspunktet for disse opplevelsene faller sammen med mord begått andre steder. Plutselig møter Gogol den berømte etterforskeren Yakov Petrovich Guro, som umiddelbart bemerker noe uvanlig om den unge kontoristen: hans opptegnelser kan faktisk være verdifulle ledetråder til en etterforskning. Dermed blir morderen raskt avslørt. Samme kveld kjøper den usikre Gogol, brakt til tårer og raseri av den harde kritikken av hans første verk, Hans Küchelgarten, opp alle eksemplarene av boken - og ødelegger dem. 

Neste morgen får Gogol besøk av Guro, som støtter ham og råder ham til ikke å miste motet etter hans første mislykkede forsøk på å skrive. Guro uttrykker også sin takknemlighet for Gogols samarbeid, og legger til at han er på vei til å etterforske en rekke mystiske drap på jenter i Poltava-provinsen - i nærheten av den lille landsbyen Dikanka. Gogol, som hadde en visjon om dette om natten, ber Guro om å være med som assistent og fordi han kommer fra dette området. Guro, sympatisk og fascinert av den unge mannens anfall og visjoner, samtykker.

Når de ankommer Dikanka, begynner Gogol og Guro en etterforskning. Morderen beskrives snart som den mørke rytteren. Den overtroiske befolkningen, spesielt den lokale etterforskeren Alexander Khristoforovitsj Binh, er ekstremt motvillige til å hjelpe etterforskningen fra St. Petersburg. Gogol møter kona til grunneier Danishevsky, Elisabeth, som beundrer kreativiteten hans. Han blir også kjent med selveste gods-eieren Danishevsky, en merkelig og mystisk mann som sammen med Elisabeth lever veldig isolert. Under en av Gogols visjoner dukker Oksana  opp.

I mellomtiden, til Guros overraskelse og raseri, viser det seg at lignende drap fant sted i området for 30 år siden - men at ingenting ble gjort for å avdekke drapet. De oppdager hvem som er morderen i det nylige mordet, og saken blir tilsynelatende løst. Det er dermed på tide for Gogol og Guro å returnere til St. Petersburg. Men natten før avreise får Gogol besøk av Oksana, som forteller ham at den virkelige morderen fremdeles er på frifot. Den personen de arrestere var bare en medskyldig. Samtidig oppdager Guro den virkelige morderen, og de slåss til døden i en brennende låve - som kollapser over dem begge. Alle tror at både Guro og morderen døde i brannen.

Men restene av den påståtte morderen blir imidlertid aldri funnet. Gogol bestemmer seg for å bli værende i byen, og gjennomføre resten av etterforskningen selv. Ett par dager senere skjer det ett nytt drap i Dikanka-området: Baba Khavronya dør når hun er sammen med presten, kjæresten hennes. I Dikanka kommer Dr. Leopold Leopoldovich Bomgart til unnsetning. En mann med et utelukkende vitenskapelig tankesett, benekter eksistensen av onde ånder. Spøkelset etter Baba Khavronya begynner å dukke opp, og truer ste-datteren Paraska som snart skal ha et bryllup.

Skuespillere 
 Aleksandr Petrov — Nikolaj Gogol
 Oleg Mensjikov — Jakov Petrovitsj
 Jevgenij Stytsjkin — Aleksandr Khristoforovitsj Binh
 Taisija Vilkova — Jelizaveta (Liza) Danisjevskaja
 Artjom Tkatsjenko — Aleksej Danisjevskij

Referanser

Eksterne lenker 

Russiske skrekkfilmer
Filmer fra 2017
Russiske fantasyfilmer